Pressemelding 16.03.2020

**Sikker og presis luking med den nye ugresskniven RG-KM**

**Den nye ugresskniven RG-KM fra STIHL gjør det enkelt å fjerne ugress fra grusganger, steinheller, fortau og asfalt. Med ugressknivens unike design, der knivplatene beveger seg frem og tilbake som på en hekksaks, er risikoen for grus- og steinspruting minimal – noe som gjør RG-KM til det optimale verktøyet også i bymiljøer.**

RG-KM er et kombiverktøy med ugresskniv og riggrør – det første i sitt slag hos STIHL. Verktøyets runde, knivtannede blad utmerker seg ved at den øvre og nedre platen beveger seg frem og tilbake, mot hverandre i 30 grader.

* Dette er det perfekte verktøyet til ugressfjerning. RG-KM er et effektivt og ekstremt holdbart tilbehør som takket være utformingen minimerer risikoen for grus- og steinspruting, og derfor med fordel kan brukes på f.eks. gangveier og parkeringsplasser, sier Mats Gustafsson, nordisk produktsjef i STIHL.

Siden de to platene beveger seg frem og tilbake som en hekksaks, er presisjonsnivået høyt. Samtidig minimerer arbeidsmetoden risikoen for grus- og steinsprut og at gress setter seg fast. For å forhindre at knivbladene berører bakken under bruk, er verktøyet utstyrt med en støttefot som også beskytter bladene når kniven ikke er i bruk.

* Med RG-KM får brukeren et robust verktøy med stor presisjonsevne som kan brukes ikke bare på flatt underlag, men som også tillater ugressfjerning mot f.eks. en steinmur, sier Mats Gustafsson.

Ugresskniven leveres med montert riggrør og kan brukes med kombimotorene KM 94 RC-E, KM 131 R, KM 131, KMA 130 R, FS 90-FS 131 og FSA 130 fra STIHL.

RG-KM kan kjøpes hos autoriserte STIHL fagforhandlere og online.

|  |  |
| --- | --- |
| **RG-KM** |  |
| Skjærebredde: | 230 mm |
| Antall slag: | 3 000 per minutt |

**For mer informasjon kan du kontakte:**

Mats Gustafsson, produktsjef STIHL Norden, +46 302-248 00, mats.gustafsson@stihl.se
Benedicte Movik, pressekontakt STIHL Norge, 33 42 05 00, benedicte.movik@stihl.no

**Om STIHL**

STIHL utvikler og produserer verktøy til hage, skogbruk og landskapspleie. Produktene selges kun via autoriserte Stihl-fagforhandlere. Det nordiske hovedkontoret ligger i Stenkullen utenfor Gøteborg. I 2018 hadde STIHL en omsetning på 3,78 milliarder euro. Konsernet har drøyt 17 000 medarbeidere i ca. 160 land. Les mer på [www.stihl.no](http://www.stihl.no).